Document ID: 31978L0665

ΟΔΗΓΙΑ ΤΗΣ ΕΠΙΤΡΟΠΗΣ της 14ης Ιουλίου 1978 προσαρμόζουσα στην τεχνολογική πρόοδο την Οδηγία 70/220/ΕΟΚ περί προσεγγίσεως των νομοθεσιών των Κρατών Μελών των αναφερομένων στα μέτρα που πρέπει να ληφθούν κατά την μολύνσεως του αέρος από τα αέρια τα προερχόμενα από κινητήρες με επιβαλλομένη ανάφλεξη με τους οποίους είναι εφοδιασμένα τα οχήματα με κινητήρα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη Συνθήκη περί ιδρύσεως της Ευρωπαϊκής Οικονομικής Κοινότητος,
την Οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών Μελών των αναφερομένων στην έγκριση των οχημάτων με κινητήρα και των ρυμουλκουμένων τους(1), τροποποιηθείσα από την Πράξη Προσχωρήσεως, και ιδίως τα άρθρα 11, 12 και 13,
την Οδηγία 70/220/ΕΟΚ του Συμβουλίου της 20ής Μαρτίου 1970 περί προσεγγίσεως των νομοθεσιών των Κρατών Μελών των αναφερομένων στα μέτρα που πρέπει να ληφθούν κατά της μολύνσεως του αέρος από τα αέρια τα προερχόμενα από κινητήρες με επιβαλλομένη ανάφλεξη με τους οποίους είναι εφοδιασμένα τα οχήματα με κινητήρα(2), τροποποιηθείσα από την Πράξη Προσχωρήσεως, και ιδίως το άρθρο 5,
Εκτιμώντας:
ότι το πρώτο πρόγραμμα δράσεως των Ευρωπαϊκών Κοινοτήτων στον τομέα του περιβάλλοντος που επεκυρώθη στις 22 Νοεμβρίου 1973, προβλέπει την δυνατότητα βελτιώσεως των θεσπισθεισών Οδηγιών προκειμένου να ληφθούν υπόψη οι πλέον πρόσφατες επιστημονικές εξελίξεις, ιδίως όσον αφορά στη μόλυνση του αέρος από τα αέρια τα προερχόμενα από τους κινητήρες με επιβαλλομένη ανάφλεξη-
ότι τα ανώτατα αποδεκτά όρια τα αναφερόμενα στις εκπομπές μονοξειδίου του άνθρακος και ακαύστων υδρογονανθράκων των κινητήρων με επιβαλλομένη ανάφλεξη με τους οποίους είναι εφοδιασμένα τα οχήματα με κινητήρα εθεσπίσθησαν υπό της Οδηγίας 70/220/ΕΟΚ-
ότι τα όρια αυτά ηλαττώθησαν κατά πρώτον υπό της Οδηγίας 74/290/ΕΟΚ του Συμβουλίου της 28ης Μαΐου 1974(3) και συνεπληρώθησαν με τον καθορισμό αποδεκτών ορίων όσον αφορά στις εκπομπές οξειδίων του αζώτου δια της Οδηγίας 77/102/ΕΟΚ της Επιτροπής της 30ής Νοεμβρίου 1976(4)-
ότι οι απαιτήσεις της προστασίας της δημοσίας υγείας και του περιβάλλοντος απαιτούν, βραχυπροθέσμως, μία εκ νέου ελάττωση των ορίων αυτών και επειδή η πραγματοποιηθείσα εν τω μεταξύ τεχνολογική πρόοδος στην κατασκευή των κινητήρων επιτρέπει, από τούδε, την πραγματοποίηση μίας τοιαύτης μειώσεως χωρίς να έρχεται σε αντίθεση με τους στόχους της κοινοτικής πολιτικής σε άλλους τομείς, ιδίως το στόχο της ορθολογισμένης χρήσεως της ενεργείας-
ότι οι διατάξεις της παρούσης Οδηγίας είναι σύμφωνες προς την γνώμη της Επιτροπής για την Προσαρμογή στην Τεχνολογική Πρόοδο των Οδηγιών που έχουν ως στόχο την Εξάλειψη των Τεχνικών Εμποδίων στις Συναλλαγές στον Τομέα των Οχημάτων με Κινητήρα,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα παραρτήματα I, II, III, V και VII της Οδηγίας 70/220/ΕΟΚ, τροποποιηθείσης υπό των Οδηγιών 74/290/ΕΟΚ και 77/102/ΕΟΚ, τροποποιούνται συμφώνως προς το παράρτημα της παρούσης Οδηγίας.
Άρθρο 2
1. Από της 1ης Απριλίου 1979, τα Κράτη Μέλη δεν δύνανται για λόγους που αφορούν την μόλυνση του αέρος από τα αέρια τα προερχόμενα από τον κινητήρα:
- να αρνηθούν, για έναν τύπο οχήματος με κινητήρα την έγκριση ΕΟΚ ή τη χορήγηση του προβλεπομένου στο άρθρο 10 παράγραφος 1 τελευταία περίπτωση της Οδηγίας 70/156/ΕΟΚ εγγράφου ή την έγκριση από εθνικής πλευράς,
- να απαγορεύσουν την κατά πρώτον έναρξη κυκλοφορίας των οχημάτων,
αν οι εκπομπές μολυνόντων αερίων αυτού του τύπου οχήματος με κινητήρα ή των οχημάτων αυτών πληρούν τις διατάξεις της οδηγίας 70/220/ΕΟΚ τροποποιηθείσης τελευταίως υπό της παρούσης Οδηγίας.
2. Από της 1ης Οκτωβρίου 1979, τα Κράτη Μέλη:
- δεν δύνανται πλέον να χορηγούν το προβλεπόμενο στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ έγγραφο για έναν τύπο οχήματος με κινητήρα του οποίου οι εκπομπές μολυνόντων αερίων δεν ανταποκρίνονται στις διατάξεις της Οδηγίας 70/220/ΕΟΚ, τροποποιηθείσης τελευταίως υπό της παρούσης Οδηγίας,
- δύνανται να αρνούνται την αποδοχή από εθνικής πλευράς ενός τύπου οχήματος με κινητήρα του οποίου οι εκπομπές μολυνόντων αερίων δεν πληρούν τις διατάξεις της Οδηγίας 70/220/ΕΟΚ, τροποποιηθείσης τελευταίως υπό της παρούσης Οδηγίας.
3. Από 1ης Οκτωβρίου 1981, τα Κράτη Μέλη δύνανται να απαγορεύσουν την κατά πρώτον έναρξη κυκλοφορίας των οχημάτων των οποίων οι εκπομπές μολυνόντων αερίων δεν πληρούν τις διατάξεις της Οδηγίας 70/220/ΕΟΚ, τροποποιηθείσης τελευταίως υπό της παρούσης Οδηγίας.
4. Προ της 1ης Ιανουαρίου 1979, τα Κράτη Μέλη θέτουν σε ισχύ τις διατάξεις που είναι αναγκαίες προκειμένου να συμμορφωθούν προς την παρούσα Οδηγία και ενημερώνουν επ' αυτού αμέσως την Επιτροπή.
Άρθρο 3
Η παρούσα Οδηγία απευθύνεται στα Κράτη Μέλη.
Έγινε στις Βρυξέλλες, στις 14 Ιουλίου 1978.

Labels: 7
8
15
20